Diari Oficial de la Generalitat Valenciana


Sumari del DOGV 568, del 15-04-1987 (1987/808570)

DECRET 32/1987, de 13 d'abril, del Consell de la Generalitat Valenciana, pel qual s'adapten els models d'urnes, paperetes, sobres i impresos, que regula el Decret 31/1987, de la mateixa data, a les eleccions a Corts Valencianes convocades per Decret del President de la Generalitat 16/1987, també de la mateixa data.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/04/13/32/dof/vci/html**

### Dades del document

Número de DOGV
:   568

Data del DOGV
:   15-04-1987

Secció del DOGV
:   DISPOSICIONS GENERALS

Número del document
:   1987/808570


Data del document
:   13-04-1987

Organisme emissor
:   Presidència de la Generalitat

Tipus de document
:   Decret

Decret 32/1987, de 13 d'abril, del Consell de la Generalitat Valenciana, pel qual s'adapten els models d'urnes, paperetes, sobres i impresos, que regula el Decret 31 /1987, de la mateixa data, a les eleccions a Corts Valencianes convocades per Decret del President de la Generalitat 16/1987, també de la mateixa data.  
El Decret 31/1987, de 13 d'abril, del Consell de la Generalitat Valenciana, regula les condicions dels locals, urnes, paperetes, sobres i altres impresos oficials que s'han d'emprar en les eleccions a Corts Valencianes.   
Convocades les eleccions al susdit Parlament per Decret del President de la Generalitat 16/1987, de 13 d'abril, cal dictar les disposicions corresponents per adaptar aquell Decret al procés electoral proper.   
En atenció d'aquestes consideracions, i d'acord amb el que estatueix la disposició addicional primera de la Llei 1/1987 de 31 de març, Electoral Valenciana, i amb la deliberació prèvia del Consell de la Generalitat Valenciana en reunió del dia 13 d'abril de 1987,   
DECRETE:   
Article primer  
Les urnes a les que fa referència l'article segon del Decret 31/1987, de 13 d'abril, del Consell de la Generalitat Valenciana, tindran la tapa de color sèpia, igual al de les emprades usualment per a les eleccions al Senat.   
Article segon  
Les paperetes de votació el model de les quals s'adjunta en l'annex 1 del Decret esmentat, així com el model de sobre CV 2.1 per al vot, estaran confeccionades en paper de color sèpia també, de qualsevol tonalitat.   
Article tercer  
En totes les paperetes, sobres i altres impresos que figuren en els annexos 1 al 9 del susdit Decret 31/1987, de 13 d'abril, haurà de completar-se la indicació «1987» a continuació de la referència «Eleccions a Corts Valencianes», amb el mateix tamany i tipus de lletra.   
Article quart  
Atesa la concurrència de les eleccions a Corts Valencianes amb altres comicis, la Subsecretaria Tècnica de la Presidència queda facultada per a l'establiment d'impresos comuns, de conformitat amb la Delegació del Govern, que eviten la duplicació de documents relatius al vot per correu o al nomenament de membres de Meses Electorals, interventors, apoderats i representants de l'Administració, segons que preveu l'article deu, apartat u, del Decret esmentat en l'article anterior.   
DISPOSICIO FiNAL  
Aquest Decret vigirà l'endemà de la publicació en el Diari Oficial de la Generalitat Valenciana.   
València, 13 d'abril de 1987.   
El President de la Generalitat,  
JOAN LERMA I BLASCO


Còpia Permalink ELI